Syazlin Zainal

Syazlin Suhaizan Zainal (14 November 1996 – 10 November 2022) merupakan seorang pelakon, model dan pempengaruh media sosial Malaysia. Dalam kerjaya singkatnya sebagai pelakon separuh masa, beliau terkenal menerusi drama Sitik Tok dan Oh My Hantaran serta telefilem Ada Yang Ngikut.

Kerjaya
Syazlin memulakan kerjaya awalnya dengan membuat rakaman video tutorial solekan dan hijab di YouTube, seterusnya bergiat aktif dalam bidang pemodelan dan lakonan. 

Beliau kemudian menjadi salah seorang daripada 10 peserta pertandingan The Next Malaysian Star musim pertama, yang turut disertai oleh Nelissa Nizam.

Sebagai pelakon separuh masa, beliau pernah membintangi beberapa drama TV antaranya ialah Sitik Tok, Dia Yang Ku Jadikan Suami, Takdir Yang Tertunda dan Ada Yang Ngikut.

Kehidupan peribadi
Syazlin dilahirkan di Kuantan, Pahang dan dibesarkan di Kuala Lumpur. Beliau merupakan anak bongsu daripada 5 adik-beradik dan merupakan anak perempuan tunggal. Beliau menamatkan pengajiannya di Universiti Teknologi MARA (UiTM).

Kematian
Syazlin meninggal dunia pada 10 November 2022 pada usia 25 tahun selepas dipercayai terjatuh dari tingkat 22 sebuah pangsapuri di Taman Iskandar, Johor Bahru, Johor pada jam 12:50 tengah hari. Ini berlaku 4 hari sebelum ulang tahun kelahirannya yang ke-26 pada 14 November. Jenazah beliau dikebumikan di Tanah Perkuburan Islam Taman Keramat AU2 di Ampang, Selangor kira-kira jam 10 malam pada hari yang sama. Setakat kini, gaya kematiannya, sama ada secara tak sengaja atau tidak, masih belum dipastikan, dan masih dalam siasatan.

Antara rakan artis yang menzahirkan ucapan takziah ialah Nadia Brian, Scha Elinnea dan Anna Jobling.

Filemografi

Filem
 Tahun  Tajuk  Watak Catatan 2019 Pray Lady Filem pendek

Drama
 Tahun  Tajuk  Watak Saluran TV Catatan 2020 Drama 7 Petang Elina Unifi TV Drama pertama  2020–2021 Potong Dr. Nur Astro Warna 2021 Sitik Tok Teena TV3 Malaysian Ghost Stories Aisyah Astro Ria Episod: "Jenglot" 2021–2022 Oh My Hantaran Syikin TV9 2022 Ulya & Dini Linn Astro Ria Dia Yang Ku Jadikan Suami Hanna Drama terakhir 

Telefilem
 Tahun  Tajuk  Watak Saluran TV Catatan 2020 Ada Yang Ngikut Inspektor Rina Astro Citra Telefilem pertama  2021 Takdir Yang Tertunda  TV3 Potong Raya Dr. Nur Astro Warna  2022 Syukur Itu Aku Saida TV3 Jangan Masuk Rumahku Kamelia Astro Ria Telefilem terakhir 

Iklan
 Tahun  Tajuk  Catatan2019Malaysia Airlines Hari Raya 2019 | Sama-Sama Balik Kampung 2020 Hotlink #BikinSampaiJadi

Televisyen
 Tahun  Tajuk Saluran TV Catatan2018Hijabista MaydanTV AlHijrah

Rujukan

Pautan luar


Kategori:Kelahiran 1996
Kategori:Kematian 2022
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Pahang
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Peragawati Malaysia
Kategori:Selebriti internet Malaysia
Kategori:Kematian akibat jatuh
Kategori:Orang dari Kuantan
Kategori:Alumni Universiti Teknologi MARA